Barca-kjøpet skal knekke Real Madrid
Her er onsdagens oddstips Noen går så langt som å kalle Frenke de Jong Nederlands nye Johan Cruyff. Uansett så er det altså et talent så stort at storklubber kjempet om ham, og Barcelona vant. Overblikket er det i hvert fall ikke noe å si noe på, heller ikke driblingene eller drivet. Ajax har gått ubeseiret gjennom 12 Champions League-kamper denne sesongen (inkludert kvalifisering) - med sitt mest talentrike mannskap på mange år. Edwin van der Sar, nå sportsdirektør i Ajax, forteller til New York Times at han sist sommer tok med seg syv av de meste forhåpningsfulle unge spillerne til TV-skjermen og viste dem noen av Ajax’ legender gjennom årene - og sammenlignet disse talentene med gamlegutta. Frenke de Jong ble linket til Christian Eriksen. Hele seks av disse syv kan komme til å spille mot Real Madrid onsdag. Riktignok sliter de Jong med et lyskeproblem som i verste fall kan sette ham utenfor - og gjøre Ajax’ vei videre i Champions League vanskeligere. Louis van Gaal har uttalt at Ajax kan vinne hele turneringen, men Real Madrid blir kanskje en større utfordring enn de hadde regnet med da trekningen ble foretatt midt i desember. – Ajax blir neppe lett match, men Real Madrid er nok enda større favoritter nå enn da trekningen fant sted. Da tror jeg Ajax-Madrid var et oppgjør mange så på som den potensielle overraskelsen i 8-delsfinalen, men mye har skjedd på to måneder. Madrid er mer solide, trygge og gjenkjennelige, sier Viasat-kommentator Petter Veland. – Er Champions League det viktigste for Real Madrid nå? – Hvilket fokus de to hovedturneringene får tror jeg bestemmes etter hvert som tiden går, men jeg tror Real Madrid har litt mer drive i LaLiga enn i Champions League om man makter å kutte ned forspranget ytterligere i løpet av februar og første halvdel av mars, sier Petter Veland.Champions League, 8-delsfinale, 1. kamp. Real Madrid har virkelig fått sving på sakene under Santiago Solari. Etter tapet for Sociedad 6. januar, har Real vunnet fem på rad i La Liga . Ajax har på sin side gått på noen stygge feilskjær de siste ukene, 4-4 hjemme mot Heerenveen, og bortetap for erkefienden Feyenoord (2-6) og Heracles (0-1) nå i helgen. Karim Benzema som er i scoringsform for Real; seks mål på seks kamper, bør kjenne sin besøkelsestid. Ajax er ubeseiret i Europa denne sesongen, men Real Madrid skal være noen hakk for gode for nederlenderne. Dette gir 1,85 i odds. Du må spille før kl. 20.55. Kampen kan ses på TV2 Sport1 eller på Viaplay. Kommersielt samarbeid VG har et kommersielt samarbeid med Norsk Tipping, som innebærer at VG får en andel av inntektene fra spill i regi av tippeselskapet på våre plattformer. Norsk Tipping har ingen innflytelse på temavalg eller innhold, som utelukkende er basert på redaksjonelle vurderinger.
Real Madrid får sitt første møte med Frenkie de Jong (21) i Champions League-kampen mot Ajax. Kanskje får de et svar på hvorfor rivalen Barcelona bruker 735 mill. kroner på å hente ham til sommeren.